《云庵和尚赞三首 其二》
宋代·释德洪

槁容而毳衣，殆不逾于中人。而于祖道颠危之秋，勃然而中兴。

于我亦何幸，自幼及壮。出入其户庭，俯仰其藩篱。

而其道德之精华，未能略窥其毫微。譬如戴天履地于终日，而其高明深厚所不能于。

惟闻孔子之殁一百年而生孟子，释迦之寂二千岁而有禅师。

拜手稽首，堂堂乎三界之依者耶。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。